b"\n_START_ARTICLE_\nCasal Vila i Fust\xc3\xa9\n_START_SECTION_\nDescripci\xc3\xb3\n_START_PARAGRAPH_\nCasal, compost de planta baixa, dos pisos, golfa i semisoterrani. Presenta un cos lateral d'una planta d'al\xc3\xa7ada, i un ampli jard\xc3\xad posterior. T\xc3\xa9 la coberta accessible amb torratxa central. La fa\xc3\xa7ana \xc3\xa9s austera i noble, amb balconada al primer pis i balcons al segon. A m\xc3\xa9s, est\xc3\xa0 estucada fent un dibuix que imita l'aplacat de pedra i unes bandes horitzontals que marquen les distintes plantes. Les obertures estan emmarcades amb elements de pedra. Cal destacar el treball de ferro forjat de les reixes, la fusteria de la porta i els interiors."